2014. aasta kergejõustiku sisemaailmameistrivõistlused
2014. aasta kergejõustiku sisemaailmameistrivõistlused olid 15. sisemaailmameistrivõistlused kergejõustikus, mis toimusid 7.–9. märtsil Sopotis Poolas Ergo Arenal. Sopot sai võistluste korraldamise õigused 11. novembril 2011 IAAF-i World Athletics Galal Monte Carlos. Teise kandidaadina üles antud Horvaatia pealinn Zagreb loobus kandideerimast rahalistel põhjustel. Võistlustel osales 587 sportlast 141 riigist. Eesti sportlastest võistlesid Marek Niit ja Anna Iljuštšenko.